google/wiki40b huggingface dataset:
Feldenkraismetoden

Feldenkraismetoden, ofte bare omtalt som feldenkrais er en alternativ behandlingform basert på yoga, fysiske øvelser, meditasjon, uttøyning og Alexanderteknikken. Tilhengerne av metoden omtaler den som et «somatisk læresystem». Feldenkraismetoden blir brukt for å forbedre bevegelsesmønsteret, ikke for å fokusere på skader eller sykdommer. Målet er ikke å behandle skader, men å bryte vanemønstre som forårsaker eventuelt slitasje og skader. Dette har som mål å forbedre holdning og fysisk funksjon. 
Det er lite empirisk forskning på metoden. Noen studier har konkludert med at feldenkraisbehandling ikke har noen medisinsk effekt utover placebo. Andre studier indikerer at metoden kan ha en noe bedre effekt enn tradisjonell fysioterapi når den anvendes i smertebehandling for plager knyttet til muskel-skjelettsystemet.

Bakgrunn og innhold

Behandlingsformen ble utviklet av den russisk-israelske ingeniøren Moshe Feldenkrais (1904 - 1984). Utøvere av feldenkrais påstår at metoden vil forbedre fysisk funksjon og å utvikle elevens bevisstgjøring om eget bevegelsesmønster. 
Moshe Feldenkrais hevdet at ved å forbedre en persons såkalte «kinestetiske sans» og «proprioceptiske selvbevissthet» om sin egen bevegelse kunne lede til økt funksjon og mykhet i bevegelsesapparatet. Feldenkraismetoden er derfor en pedagogisk bevegelsesform hvor det å relære er regnet som viktig, ikke å bli manipulert. Innen Feldenkrais blir det regnet som viktig å innstudere en andre bevegelsesmåter gjennom langsomme repetisjoner for å tillate at denne å bli en del av det normale bevegelsesmønsteret. Som individuelle timer kan disse bevegelsene bli utført på benk med en praktiserende lærer (dette kalles FI: funksjonell integrasjon). Her bruker Feldenkraispedagogen berøring for å veilede en person gjennom bevegelser. 
ATM (Awareness Through Movement) En feldenkraispedagog veileder en gruppe gjennom en serie bevegelser. Leksjonene består som regel av lette bevegelser som gradvis utvikles i omfang og kompleksitet, og de er laget slik at deltakerne kan bli mer bevisste på sine vaner og faste mønstre.
Individuelle timer med feldenkraismetoden kalles av utøverne FI (Functional Integration). Her bruker Feldenkraispedagogen berøring for å veilede en person gjennom bevegelser. Teknikken har som mål å hjelpe personen til å oppleve forbindelsene mellom ulike deler av kroppen og til å lære å bevege seg friere uten overflødig kraft-bruk.
Pokémon - Filmen

Pokémon - Filmen (engelsk: Pokémon: The First Movie: Mewtwo Strikes Back, originalt lansert som Pokémon the Movie: Mewtwo Strikes Back), er en japansk animefilm fra 1998 regissert av Kunihiko Yuyama, administrerende direktør i Pokémon TV-serien.
Den ble utgitt i Japan 18. juli 1998 og Norge i 1999 (?). Filmen består i hovedsak av tre segmenter: Pikachu's ferie, en 21-minutters kortfilm med fokus på seriens maskot Pikachu; Origin of Mewtwo, en 10-minutters kortfilm som fungerer som en prolog til filmen, og «Mewtwo Strikes Back» som er selve filmen. På grunn av at Pokémon var svært populær da filmen ble lansert, var den en stor suksess over hele verden. Den første filmen toppet listene i sin åpningshelg, og tjente inn totalt omkring 1 milliard kroner på verdensbasis, til tross for negative vurderinger fra filmkritikere.
Algerisk mesterskap i maraton 2018

Algerisk mesterskap i maraton 2018 ble arrangert 2. november 2018, i Oran i Algerie.
Atatürkdemningen

Atatürkdemningen, opprinnelig kalt Karababademningen, er en steinfyllingsdemning for flomkontroll og irrigasjon i Tyrkia. Den er anlagt på elven Eufrat på grensen mellom provinsene Adıyaman og Şanlıurfa i det sørøstre Anatolia og er oppkalt etter Mustafa Kemal Atatürk, grunnleggeren av den tyrkiske republikk. Byggingen foregikk fra 1983 til 1990.
Den er verdens fjerde største (mest massive) steinfyllingsdam, med et massevolum på 84,5 millioner m³. Den er 169 meter høy og 1.819 meter lang. Installert vannkrafteffekt er 2.400 MW, med en midlere produksjon på omkring 8.900 MWh årlig.
Det er 5 demninger på Eufrat i Tyrkia. I rekkefølge ovenfra er de: Kebandemningen (1.330 MW), Karakayademningen (1.800 MW), Atatürkdemningen (2.400 MW), Birecikdemningen (670 MW) og Karkamisdemningen (180 MW).
Caperonotus

Utseende

Middelsstore, nokså brede, svarte trebukker, dekkvingene gjerne brunrøde med svart spiss. Kroppen kan ha bronseaktig metallglans. Antennene er tynne, lengre enn kroppen, med en frynse av mørke hår på innersiden. Pronotum er tønneformet (litt smalere foran enn bak), dekkvingene er jevnbrede. Beina er forholdsvis korte og tynne.

Levevis

Larvene lever i død ved, mest av løvtrær.

Utbredelse

Artene er kjent fra Brasil, Fransk Guyana og Ecuador.
Darlington

Darlington er en stor markedsby i det tradisjonelle og seremonielle grevskapet County Durham i England i Storbritannia med 106 000 innbyggere ved folketellingen i 2011. Darlington er hovedbyen i distriktet med samme navn, som siden 1997 utgjør en enhetlig myndighet (unitary authority). Byen ligger ved den smale elven Skerne, en sideelv til Tees, ikke langt fra hovedelven. Byen skylder mye av din utvikling til innflytelsen til lokale kvekerfamilier i viktoriansk tid, og den er kjent for verdens første passasjertog som gikk mellom Darlington og Stockton-on-Tees.
Darlington begynte som en angelsaksisk bosetning. Navnet Darlington er avledet fra angelsaksiske Dearthington som antagelig hadde betydningen «bosetningen til Deornoths folk», men ved normannisk tid hadde navnet endret seg til Derlinton. I løpet av 1600- og 1700-tallet var byen generelt kjent ved navnet Darnton.
Bride of Chucky

Handling

Chucky kommer tilbake fra de døde etter å ha blitt hakket opp i Child's Play 3. Han bringes tilbake til livet av kjæresten sin, Tiffany, som han forlot for ti år siden da han plasserte sjelen sin i «Good Guy»-dukken.
Da Tiffany spør Chucky om han hadde tenkt å gifte seg med henne da han kom tilbake, siden han la igjen en ring til henne, sier Chucky at han tok den ringen fra en rik gammel dame på grunn av at han mener den er verdt mellom 5- og 6000 dollar.
Tiffany blir veldig lei seg, og plasserer Chucky i en lekegrind for å holde ham til fange som hevn for alle de årene hun ventet på ham. Mens Tiffany tar et bad og ser Bride of Frankenstein (filmen som ga manusforfatter Don Mancini ideen til filmen) rømmer imidlertid Chucky ved hjelp av diamanthalskjedet til brudedukken Tiffany kjøpte til ham for å gjøre ham sint. Han angriper Tiffany, dytter TV-en ned i badekaret og dreper henne med et elektrisk sjokk. Etterpå plasserer han sjelen hennes i brudedukken ved hjelp av voodoo. Da de to greier å bli enige om ikke å være uenige, bestemmer de seg for at de skal dra til Charles Lee Rays (Chuckys) grav for å få tak i amuletten hans, for uten den må Chucky og Tiffany være dukker for alltid. Tiffany leier inn naboen Jesse for å transportere de to dukkene til kirkegården der Charles ligger begravet.
Louis Moe

Utdannelse

Moe begynte på Den kongelige tegneskole i Kristiania samtidig med Theodor Kittelsen som senere ble den store nasjonale eventyrtegneren. I 1875 reiste Louis Moe til København der han året etter begynte på Kunstakademiet og fra 1882 til 1883 var elev av Lauritz Tuxen. 
Han bosatte seg fast i Danmark fra 1881 og ble dansk statsborger 1919. I 1896 bygde han imidlertid Juvlandsæter i Vrådal i Kviteseid kommune i Telemark der han ferierte om somrene. Der er senere blitt et galleri.

Kunstner og forfatter

Louis Moe bidro med fantasifulle illustrasjoner til klassiske verker som Saxo i 1898 og Eddadiktene i 1890, samt en mengde eventyrsamlinger og barnebøker, særlig om dyr. Han skrev og illustrerte Langt, langt borte i skove! i 1904 og Den blaa fugl i 1912, og illustrerte verker av blant annet Vilhelm Krag, Jacob B. Bull og Knut og Marie Hamsun. 
Han arbeidet også med grafikk, særlig radering fra 1900 og litografi fra 1905. Moe utviklet også en mørk symbolisme i sin kunst, særlig da han begynte å arbeide med grafikk i 1900. De tildels bisarre dommedags- og undergangsmotivene skiller Moe fra de samtidige Edvard Munch og Kittelsen. I Norge er Moe mest kjent for eventyrbildene og blonde barn fra barnebøker. Kunstner Sverre Malling mener at Moe forøvrig havnet i skyggen av Kittelsen. Malling tror det kan skyldes at symbolismen sto svakt i Norge og at Moe ikke passet inn i et nasjonalt prosjekt.Interessen og oppmerksomheten rund Moe har dog vokst etter hans død. 
Moe var anerkjent i hele Norden innen bok-, tegne- og illustrasjonskunst, samt radering og litografi. Han var også godt kjent i USA. Hans bildehistorier uten tekst kan sees som forløpere for tegneseriene, og han har av enkelte blitt kalt Danmarks Walt Disney. Andre har sammenliknet barnebøkene og de vakre, kolorerte pennetegningene hans med engelske Beatrix Potters idylliske historier om dyr med klær.

Bokutgivelser

Lista viser et utvalg bokutgivelser. Årstallene viser til førsteutgaver og nyutgivelser.
Institut d'Estudis Andorrans

Institut d'Estudis Andorrans (IEA) er et forskningsinstitutt i Andorra. Det ble opprettet i 1976. IEA har hovedkontor i Sant Julià de Lòria.

Virksomhet

Institut d'Estudis Andorrans ble etablert i 1976. Det hadde først i oppgave å bidra til utviklingen av det andorranske skolevesenet, spesielt med hensyn til læremidler og utdannelse av lærere.
Instituttet har etablert sentre i Barcelona og Toulouse, og hadde tidligere et tilsvarende i Perpignan. Sentrene i Catalonia og Frankrike fungerer også som andorranske kulturinstitutter.
Instituttets oppgaver ble i 1998 utvidet til å gjelde forskning generelt. IEA har to sentre: Centre de Recerca Sociològica (CRES) bedriver samfunnsforskning, mens Centre d'estudis de la neu i de la muntanya d'Andorra (CENMA) studerer snø- og fjellforhold.
Cama Hospital (sykehus)

Cama Hospital er et stort sykehus for kvinner og barn i byen Mumbai, India. Det ble angrepet under Terrorangrepene i Mumbai 26. november 2008.
Lansettmøll

Utseende

Små møll (vingespenn opptil 12 mm) med smale vinger, gjerne lysbrune. Hodet er middels stort, blankt, med lange, trådformede antenner som kan være nesten så lange som forvingene. Labialpalpene (munnfølerne) er lange og framover- eller oppoverrettede foran hodet. Sugesnabelen er velutviklet. Vingene er lange og smale, forvingene omtrent fire ganger så lange som brede, bakvingene er svært smale og tilspissede med lange hårfrynser bak. Beina er ganske lange, mellombeina har to lange sporer/pigger og bakbeina har fire. Disse er svært påfallende fordi møllene hviler med bakbeina pekende rett til værs. Larvene er sparsomt hårete med middels lange hår, vorteføttene under bakkroppen er påfallende lange og slanke.

Levevis

Larvene til disse møllene lever på planter i sumakfamilien (Anacardiaceae), maskeblomstfamilien (Scrophulariaceae) og rosefamilien (Rosaceae). Ulikt de fleste andre småsommerfugler lever de ikke som minerere inne i bladene, men gnager på dem utenfra, beskyttet av et tett spinn. Den europeiske arten, Schreckensteinia festaliella, lever på bjørnebær, bringebær og andre arter i slekten Rubus. Den kan skjelettere bladene og har blitt innført til Hawaii i et forsøk på biologisk kontroll av bjørnebær.
Hans Loch

Liv

Loch utdannet seg som jurist i Köln og arbeidet som juridisk rådgiver der og i Koblenz. Han ble leder av det liberale partiet i Gotha i 1945 og ble ordfører samme sted i 1946. Etter arrestasjonen av minister Karl Hamann ble han 1952 leder av LDPD. Loch forfektet likevel tidlig det syn at liberalismen hadde overlevd seg selv. Han prøvde å løse den oppgaven som SED hadde gitt de borgerlige partiene, nemlig å vinne den tradisjonelt antikommunistiske del av befolkningen for den nye samfunnsordningen.
Hans Loch var fra grunnleggelsen av DDR i 1949 til 1955 DDRs første finansminister.
Paramecyna

Utseende

Middelsstore, slanke, brunlige trebukker. Antennene er kortere enn kroppen. Pronotum er avrundet firkantet, omtrent så langt som bredt. Dekkvingene er avsmalnende bakover og ender i en tann.

Utbredelse

Slekten er vidt utbredt i Afrika.
Los Angeles Sol

Los Angeles Sol var et kvinnelig fotballag fra Carson rett utenfor Los Angeles i California i USA. Laget spilte i Women's Professional Soccer. Den 28. januar 2010 ble det bestemt at laget ble nedlagt med øyeblikkelig virkning.
Los Angeles Sol var det første kvinnelige fotballaget fra Los Angeles-området både i WPS og WUSA, men flere spillere spilte tidligere for San Diego Spirit fra San Diego. I sin første og eneste sesong i WPS bemerket Los Angeles Sol seg likevel som en sportslig og publikumsmessig suksess (i kvinnefotballmålestokk), og Los Angeles Sol, med stjernespissen  Marta, levde opp til det enorme forhåndsfavorittstempelet og vant serien overlegent. I sluttspillet tapte imidlertid Los Angeles Sol for Sky Blue FC i finalen.
I november ga Anschutz Entertainment Group tilbake sine aksjer i Los Angeles Sol til WPS, og det ble opp til WPS å finne noen nye sponsorer. WPS opplyste at den lovede sponsoren trakk seg i ellevte time, og dermed var mulighetene til å redde Los Angeles Sol borte. Lagets spillere blir fordelt utover de andre lagene i tradisjonell draft-stil.
Det Dramatiske Selskab

Det Dramatiske Selskab er en betegnelse på flere norske organisasjoner og foreninger som beskjeftiger seg med teater. Selskapene oppstod som amatørteaterforeninger fra 1780 til 1839, en periode som av flere er betegnet som «de dramatiske selskapers tid». Selskapene viste teaterforestillinger, holdt kurs og reiste også enkelte teaterbygninger. De spilte dermed en viktig rolle i kulturlivet i Norge i første halvdel av 1800-tallet. 
Det første profesjonelle teateret i Norge var Christiania offentlige Theater som åpnet i 1827.
Gibsonørkenen

Gibsonørkenen ligger i Vest-Australia. Den er 155 000 kvadratkilometer, og er den femte største ørkenen i Australia.
Xiaolongtan kullkraftverk

Xiaolongtan kullkraftverk er et kullkraftverk i provinsen Yunnan i det sørvestlige Kina. Det har en installert produksjonskapasitet på 1 200 MW, en dobling fra første utbyggingstrinns opprinnelige ytelse som var på 2 blokker à 300 MW. Anlegget ble bygd ut av bl.a NWPCG, men eies nå av China Guodian Corporation.
Folketellingen 1870

Folketellingen 1870 var en nominativ folketelling som ble utført i ladesteder og byer. 
Tellingen ble utført med skjemaer som ble trykt i de enkelte byer, og som derfor varierer noe i utforming. 
En rekke steder mangler i sin helhet: Hølen, Hamar, Åsgårdstrand, Stathelle, Kragerø, Farsund, Sandnes, Stavanger, Vardø og Vadsø. I tillegg mangler enkeltlister fra andre steder.

Arkivtilhørighet og digital tilgjengelighet

Folketellingen 1870 inngår i arkivet «Statistisk sentralbyrå, Sosioøkonomiske emner, Folketellinger, boliger og boforhold» og oppbevares i Riksarkivet. Folketellingen 1870 er tilgjengelig i søkbar og skanna form i Digitalarkivet for byene Kongsvinger, Lillehammer og Gjøvik.
Deng Shichang

Bakgrunn

Deng ble født i Longdaowei i Panyu i Guangdong som i dag er i distriktet Haizhu i Guangzhou. Han kom fra en relativt velstående familie som drev forretninger med te. Faren sendte ham i barnealder til en misjonsskole i Shanghai, og der fikk han en vestlig utdannelse.
Han begynte på militærakademiet (船政學堂) i Mawei i Fujian i 1867 i dens aller første studentkull og ble uteksaminert i 1874. Utdannelsen der var fem års teoretisk opplæring og to års praktisk utdannelse ombord på skipet Jianwei (建威). Hans eksamensresultater var utmerkede, og gjorde inntrykk på Qing-regjeringens marineminister Shen Baozhen.

Marineoffiser

Shen posterte Deng til Fujianflåten og utnevnte ham til bangdai (幫帶; kommandant) for speidertransportbåten Chenhang (琛航). Året etter ble Deng forfremmet til guandai (管帶) for kanonbåten Haidongyun (海東雲). I mai 1874 invaderte Japan øya Taiwan, og da ble Deng beordret til å forsterke forsvaret av Keelung og øygruppen Pescadores. Han ble også gjort til qianzong (千總; syv grader under tidu).

Tjeneste i Beiyangflåten

I 1880 ble Deng overført til Beiyangflåten og ble sendt til Storbritannia for å ta i mot og eskorterer krysseren Yangwei tilbake til Kina. Tilbake der ble han forfremmet til guandai (kaptein) for Yangwei. I 1887 ble han sendt til Storbritannia igjen, for å hente den armerte krysseren Zhiyuan, og ble også dennes guandai. Han ble forfremmet til fujiang (副將; to grader under tidu) i Beiyangflåtens sentraladministrasjon. På denne tid var Deng den eneste guandai i Beiyangflåten som ikke var blitt utdannet eller trenet utenfor Kina. 
I 1891, da Li Hongzhang, visekongen av hovedstadsprovinsen (Zhili), inspiserte Beiyangflåten, ble han så imponert av hvordan Deng trente opp sine sjøfolk at han gav ham ærestittelen baturu.
Han falt i kamp under Den første sino-japanske krig, slaget ved Yalu-elven den 17. september 1894. Deng førte tidlig et aggressivt angrep med Zhiyuan mot det japanske kommandoskipet Sei-Kyo Maru, og tilførte det store skader. Men Så ble han selv omringet av fire japanske kryssere under admiral Tsuboi Kōzō (Yoshino, Takachiho, Akitsushima og Naniwa). De kunne fyre av raskere og få inn flere treffere enn kineseren, med sine dårligere kanoner og mindre kamptyrenede soldaner. Deng beordret så sitt skip mot Naniwa for å prøve å ramme det. Men før dette lyktes, ble han selv truffet av skudd enten fra Naniwa eller fra Takachiho kl 1550, som førte til en voldsom eksplosjon. Skipet sank raskt med 245 offiserer og sjøfolk. Deng nektet å la seg berge og druknet med sin yndlingshund.
I 1996 oppkalte Folkets frigjøringshærs marine et marinefartøy, Shichang, til hans minne.
Ras Tanura

Ras Tanura (arabisk: رأس تنورة, Ra's Tannūrah) er en havneby i provinsen Ash Sharqiyah i østre Saudi-Arabia, ved Persiagulfen, nord for Dammam. Den er landets største oljehavn, og her finnes petroleumraffinerier med stor raffineringskapasitet. Ras Tanura ble utbygd av Aramco (Arabian American Oil Company) på 1930-tallet og 1940-tallet etter store oljefunn i området.
Navnet Ras Tanura benyttes både om et inngjerdet bostadområde for ansette i Saudi Aramco (også kalt «Najmah») og til et industriområde lenger ut på halvøya som tjener som en stor oljehavn og oljeoperasjonssenter for Saudi Aramco] det største oljeselskapet i verden. I dag har bostadområdene omkring 3 200 innbyggere, inkludert noen få amerikanere og briter.
Geografisk ligger Ras Tanura-komplekset litt sør for den moderne industrihavnebyen Jubail og nord for den gamle havnebyen Dammam. Selv om havneområdet til Ras Tanura ligger på en liten halvøy, har Saudi Aramco bygd flere kunstig øyer fordi de moderne oljetankerane trenger dypere vann. I tillegg er det bygd produksjonsanlegg for oljerigger i nærheten, hovedsakelig av Saudi Aramco, Schlumberger og Halliburton.
Bryting under samveldelekene 1982

Bryting under de britiske samveldeleker  1982. Bryting var en av flere sporter under de tolvte samveldelekene som ble arrangert i Brisbane i Australia i perioden 30. september til 9. oktober 1982. Det var tolvte gangen Bryting var med på programmet i Samveldelekene. I lekene i 1982 ble det konkurrert i ti vektklasser i bryting, kun for menn. Canada ble beste nasjon med fem gullmedaljer foran India med fire.
Bálint Hóman

Akademisk karriere

Bálint Hóman ble promovert til doktor i historie med dissertasjonen A magyar városok az Árpádok korában ved Péter-Pázmány-universitetet. Fra 1915 var han bibliotekar ved universitetsbiblioteket i Budapest. Han ble i 1922 direktør ved Széchényi-nasjonalbiblioteket og fra 1923 til 1932 direktør ved det ungarske nasjonalmuseum. Han ble i 1918 kandidat og i 1929 medlem av det ungarske vitenskapsakademi (MTA) og var dets president fra 1933 til 1945. Fra 1925 var han ordinarius for ungarsk historie ved universitetet i Budapest.

Politisk karriere

Hóman ble i 1932 minister for religion og utdannelse i kabinettene under Gyula Gömbös og Kálmán Darányi. Etter et avbrudd 1938-1939 hadde han samme ministerpost frem til 1942 i kabinettene Pál Teleki, László Bárdossy og Miklós Kállay. 
I 1938 var han fraksjonsleder for det regjerende nasjonale enhets-partiet. Hóman gikk inn for forbund med det nasjonalsosialistiske Tyskland. Ved okkupasjoner og Zweiter Wiener Schiedsspruch i 1939 og 1940 oppnådde Ungarn ved hjelp av denne tilknytning en vesentlig revisjon av Trianontraktaten. Under den tid han var med i regjeringen ble Ungarn under statsoverhodet Miklós Horthy med på tysk side i Balkanfelttoget i 1941 og deretter i angrepet på Sovjetunionen.
Som utdanningsminister var Hóman med på beslutning og gjennomføring av de antisemittiske lover i Ungarn og ungarskkontrollerte områder. 
I 1942 gikk han ut av regjeringen. Etter den tyske okkupasjon av Ungarn i mars 1944 var han den 12. mai 1944 ned på embedsinnsettelsen av den nye overgespan i Komitat Fejér, Árpád Toldi, i Székesfehérvár; ved denne anledning kunngjorde László Baky, innenriksstatssekretær i den nye regjering Döme Sztójay, at alle Ungarns jøder skulle deporteres. Fra mars til juli 1944 ble over 437.000 jøder sendt til Auschwitz. Da regjeringen Géza Lakatos og riksforvalter Miklós Horthy i oktober 1944 begynte med hemmelige våpenstillstandsforhandlinger med de allierte, tilhørte Hóman til eksekutivkomiteen for en 138-medlemmers parlamentarikergruppe som forsøkte å forhildre dette, og heller støttet det av den tyske ambassadør Edmund Veesenmayers lanserte statskupp. Han var videre med som regjeringsrådgiver fo den marionetteregjeringen som så ble innsatt, under ledelse av Pilkorsbevegelsens Ferenc Szálasi. Det nye styre bidro til krigens forlengelse og satte i gang (den sommeren 1944 avbrutte) deportasjonen av jøder fra landet. Det gjenstod mange jøder i Budapest som nå ble brutalt forfulgt.

Arrestasjon, dom

I 1945 flyktet Hóman med medlemmer av Pilkorsregjeringen til Det tyske rike. Der ble han ved krigsslutt arrestert av amerikanerne og utlevert til Ungarn, i pakt med Moskvaerklæringen av 1. november 1943 med tanke på slike utvegslinger av folk som kunne stilles for retten som krigsforbrytere i de land der forbrytelsene var begått.
Hóman ble i Ungarn anklaget for forbrytelser mot menneskeheten og dømt til livsvarig fengsel (mange andre av de anklagede politikere ble dømt til døden). Hóman ble syk og døde i fengsel i Vác. 
En minnetavle oppført i 2011 i Vác getegner ham som et offer for kommunismen.